ตอนนี้หนูมีภาวะแท้งคุกคามมาได้6วันแล้วคะ ไปพบคุณตั้งแต่มีเลือดออกวันแรกค่ะ คุณฉีดยาฮอโมนให้ ฉีดมาได้4วันเลือดออกน้อยลงคะ แต่พอมาวันที่24-26เลือดออกมาขึ้นคะมากกว่าที่เป็นแรกๆ แต่ไม่มีอาการปวดท้องร่วมด้วยคะ มีเป็นบ้างครั้งคะแต่ปวดแบบจี๊ดๆไม่ได้ปวดหน่วงๆ แบบนี้จะเป็นอันตรายไหมคะ คุณนัดอีกทีวันพฤหัสนี้คะ เราควรไปพบคุณก่อนไมคะ หรือรอไปวันที่นัดดีคะ
สวัสดีค่ะ ภาวะแท้งคุกคาม คือภาวะที่อาการคล้ายกับแท้ง โดยจะมีเลือดออกจากช่องคลอด ปวดท้องน้อย แต่ไม่ใช่แท้งจริงๆ กล่าวคือปากมดลูกยังปิด ตัวอ่อนยังอยู่ดี เด็กยังไม่หลุดออกไปการรักษาภาวะแท้งคุกคาม อาจมีการฉีดยาฮอร์โมนเพื่อช่วยไม่ให้ผนังมดลูกหลุดลอกตัวออกมา และที่สำคัญคือการพักผ่อน งดการทำงานหนักๆ งดการมีเพศสัมพันธ์ เพื่อให้ร่างกายได้ฟื้นตัวหากเป็นภาวะแท้งคุกคาม เลือดที่ออกควรออกมาน้อยๆ ไม่ปวดท้องมากนัก หากเป็นอาการปวดท้องน้อยๆไม่ได้มากขึ้น ไม่น่าจะมีอันตรายแต่อย่างใด แต่หากเริ่มปวดหน่วงมากขึ้น เลือดออกจากช่องคลอดมากขึ้น ควรกลับไปพบแพทย์ก่อนนัดค่ะ